Moabas (Juta)

Moabas () – miestas Jungtinėse Amerikos Valstijose, rytų Jutoje, 320 km į pietryčius nuo Solt Leik Sičio, 100 km į pietvakarius nuo Grand Džankšino, prie Kolorado upės. Grando apygardos administracinis centras ir didžiausia gyvenvietė rytų Jutoje.

Moabas išsidėstęs vaizdingame kraštovaizdyje, La Salo kalnų vakarinėje pašlaitėje. Aplink miestą gausu vaizdingų, turistų gausiai lankomų gamtovaizdžių: Arkų nacionalinis parkas, Kanjonų žemės nacionalinis parkas, Ded Hors Pointo valstijos parkas, Manti–La Salo nacionalinis miškas.

Vystomas turizmas (Kokopelio kalnų dviračių traktas, Slikroko dviračių traktas). Apylinkėse filmuojami „Holivudo“ filmai.

2020 m. 76,5 % Moabo gyventojų buvo baltieji (įsikaitant lotynoamerikiečius), 17 % – mišrios kilmės, 5,1 % – indėnai.

 Istorija 
Apie 1855 m. gyvenvietę įkūrė mormonų kolonistai, bet dėl indėnų antpuolių apleido. Apie 1880 m. vėl pradėjo keltis naujakuriai, įsiteigę keletą gyvenviečių – Spaniš Valį, Grand Valį, Poverti Flatsą. Vėliau visos šios gyvenvietės sujungtos ir pervadintos į Moabą – pagal biblinę Moabo žemę anapus Jordano. Apygardos centras nuo 1893 m., miestas nuo 1936 m.

XX a. pr. pradėti auginti vaismedžiai. XX a. vid. pradėtas kasti uranas, kalio druska, rasta naftos. Vėliau pramonė užsidarė, imtas plėtoti turizmas.

 Šaltiniai 

Kategorija:Jutos miestai